UČNA PRIPRAVA

Delo s spletno učilnico sem preizkusila v različnih skupinah, ki se učijo nemščino kot 2. tuji jezik. Nemščino poučujem na Gimnaziji Ptuj.


1. [bookmark: _GoBack]Prva tema, ki sem jo izbrala je bila  tema Poklici » Berufe«.
Gre za temo, ki jo obravnavamo v 2. letniku začetne nemščine.

Cilji in pričakovani dosežki: 
· dijaki znajo poimenovati različne poklice 
· dijaki znajo našteti in opisati dejavnosti posameznega poklica 
· dijaki v obliki projektnega dela  samostojno  v manjših skupinah preberejo besedilo, ki govori o problematiki otroškega dela, vsaka skupina se pogovori o prebranem besedilu in izdela plakat, ki ga na koncu aktivnosti tudi predstavi. Iz predstavljenih plakatov nastane manjša razstava na temo otroškega dela in izkoriščanja otrok
· dijaki znajo izraziti svoje mnenje in razpravljati o vprašanju »Ali so počitniška dela smiselna?«

Opis dejavnosti dijakov:
· dijaki ponovijo in utrdijo osnovno besedišče na temo poklicev. Rešijo naloge, ki jo najdejo v dejavnosti datoteka »Berufsbezeichnungen und Beschreibungen«

· dijaki preverijo svoje znanje s H5P dejavnostjo, kjer iščejo pare. Posamezne opise poklica morajo povezati z ustrezno sličico.

· dijaki se v skupinah lotijo projektnega učnega dela, in sicer v dejavnosti datoteka najdejo obsežnejše besedilo o otroškem delu. Izdelati morajo plakat in ga predstaviti drugim skupinam.

· dijaki skozi dejavnost forum izražajo svoja mnenja o smiselnosti in njihovih izkušnjah glede počitniškega dela. V forumu diskutirajo.


2. Druga tema, ki sem jo izbrala, je bila tema Počitnice in dopust »Ferien und Urlaub«
Gre za temo, ki jo obravnavamo na koncu 2. letnika začetne nemščine.

Cilji in pričakovani dosežki: 
· dijaki razumejo avtentična nemška besedila in znajo izluščiti ključne informacije – v tem primeru »Kje Nemci radi preživljajo dopust in zakaj?«
· dijaki znajo napisati krajši pisni sestavek na temo »Moj sanjski dopust«

Opis dejavnosti dijakov:
· dijaki pod dejavnostjo URL najdejo krajši posnetek na temo priljubljenih počitniških  destinacij Nemcev. Posnetek si ogledajo in odgovorijo na osnovna vprašanja (Kje Nemci radi preživljajo dopust in zakaj?)
· dijaki pod dejavnostjo NALOGA, oddajo svoj krajši pisni sestavek na temo »Moj sanjski dopust«

3. Tretja tema, ki sem jo izbrala, je bila tema Hrana in pijača »Essen und Trinken«

Gre za temo, ki jo obravnavamo v 3. letniku začetne nemščine.

Cilji in pričakovani dosežki: 
· dijaki poznajo prehranjevalne navade Nemcev. Npr.  znajo opisati, kaj Nemci radi jedo za zajtrk.
· dijaki zanjo poimenovati osnovna živila in jih znajo tudi razvrstiti v različne kategorije, npr. sadje, zelenjava pijače
· dijaki znajo izraziti svoje mnenje in razpravljati o vprašanju »Ali se mladostniki v Sloveniji prehranjujejo zdravo?«

     Opis dejavnosti dijakov:
· dijaki s pomočjo H5P vsebine na zabaven način izvedo veliko novega o prehranjevalnih navadah Nemcev. Pred seboj imajo sliko tipično nemškega zajtrka. Ko kliknejo na posamezne točke na sliki, se jim prikaže dodatna vsebina, npr. kratki videoposnetek o tem, kaj Nemci jedo za zajtrk; krajše besedilo o kruhu; pregovor o zajtrku itd. 
· dijaki skozi dejavnost forum izražajo svoja mnenja o tem, ali se mladostniki v Sloveniji prehranjujejo zdravo .
· dijaki pod dejavnostjo datoteka, najdejo besedilo o motnjah hranjenja pri mladostnikih. Besedilo preberejo in rešijo naloge bralnega razumevanja.


